Stangirnar eru seldar saman . Í baðherbergi er sturta og við húsið er gasgrill . Í húsinu eru sængur og koddar en veiðimenn leggja sjálfir til sængurfatnað , allar hreinlætisvörur og matvæli . Andakílsá fellur úr Skorradalsvatni um Andakílsárfoss , en neðan hans er veiðisvæðið u.þ.b. 8 kílómetra langt þar sem áin liðast hægt og rólega um sléttlendið niður í Borgarfjörð . Sumarið 2015 veiddust 397 laxar á stangirnar tvær , sem er rúmlega 2 laxar á stöng á dag sem er frábær veiði . Skömmu áður en ekið er yfir Borgarfjarðarbrúna er beygt til hægri inn Borgarfjarðarbraut ( þjóðvegur nr. 50 ) og hún ekin sem leið liggur 9,2 kílómetra í áttina að Hvanneyri . Strax eftir að ekið hefur verið yfir brúna á Andakílsá er beygt til hægri , inn á Skorradalsveg ( þjóðvegur nr. 508 ) og hann ekinn um einn kílómetra þar til komið er að afleggjara að veiðihúsi á hægri hönd . Skylt er að sleppa öllum laxi 70 cm og stærri . Það er einnig eindregin ósk veiðiréttareigenda að veiðimenn taki hreistursýni af öllum veiddum fiski . Með hreistursýnum fást upplýsingar um uppruna og heimtur úr sleppingum sem veiðifélagið hefur staðið að . Kvóti er tveir laxar á stöng á vakt . Hafðu endilega samband Stangaveiðifélag Reykjavíkur Rafstöðvarvegi 14 110 Reykjavík